இதேபோல, கடன் தொகைக்கு ஏற்ப வீட்டின் அளவும் உள்ளது. குறிப்பாக முதல் பிரிவில் சலுகை பெற வீட்டின் கட்டுமான பரப்பளவு 90 சதுர மீட்டராக (968.67 சதுர அடி) இருக்க வேண்டும். இரண்டாவது பிரிவினர் சலுகை பெற வீட்டின் கட்டுமான பரப்பளவு 110 சதுர மீட்டராக (1184 சதுர அடி ) இருக்க வேண்டும்’’ என்றார். ஏற்கெனவே தனிநபர்களுக்கான வருமான வரி விலக்கில் வீட்டுக்கடனுக்கு திரும்ப செலுத்தும் வட்டியை கழித்துக் கொள்ளலாம் என்கிற சலுகை இருக்கும் நிலையில், அரசே வழங்கும் வட்டி மானியத்தையும் சரியாக பயன்படுத்திக் கொண்டால் சொந்த வீடு சாத்தியமாகாதா என்ன? அதே நேரத்தில் குடும்பத்தில் வருமானம் ஈட்டுபவர் பெயரில்தான் கிடைக்கும் என்பதில்லை. அவரை முன்வைத்து குடும்பத் தலைவிகள் பெயரிலும் வாங்கும் வசதியையும் இந்த திட்டம் அளிக்கிறது. கடன் மேளா எங்கே நடக்கிறது என்று விசாரிக்க கிளம்பி விட்டீர்களா? மகிழ்ச்சி!